open-index/open-wikipedia-markdown huggingface dataset:
Scars to your beautiful

**«Scars to Your Beautiful»**, ամերիկացի երգչուհի և երգահան Ալեսիա Կարայի երգն իր դեբյուտային ստուդիական ալբոմից, որը կոչվում է «Know-It-All» (2015)։ Այն թողարկվել է 2016 թվականի հուլիսի 26-ին Top 40 radio հաղորդման ընթացքում։ Այն ալբոմի երրորդ սինգլն է։ Սինգլը զբաղեցրել է ութերորդ հորիզոնականը ամերիկյան «Billboard Hot 100»-ում և դարձել Ալեսիա Կարայի երկրորդ սինգլը, որ ընդգրկվել է այդ հիթ-շքերթի լավագույն տասնյակում։

## Քննադատական կարծիքներ
«Billboard»-ում սինգլը հայտնվել է 77-րդ հորիզոնականում և արժանացել 2016 թվականի լավագույն փոփ կատարում կոչմանը։ Քննադատները այն մեկնաբանել են հետևյալ կերպ. «Ալեսսիան չի վախենում երգել այն ամենի մասին, որն այս աշխարհում հուզում է մարդկանց»։

## Տեսահոլովակ
2016 թվականի հուլիսի 11-ին թողարկվել է երգի տեսահոլովակը, որի ռեժիսորն է Արոն Այը։

### Նախապատմություն
Տեսանյութի մասին Cosmopolitanի հետ հարցազրույցում Կարան ասել է. «Ես դեռ երկար ժամանակ միտք ունեի նմանատիպ տեսահոլովակ նկարահանելու համար դեռ այն ժամանակվանից, երբ գրել էինք այս երգը և նաև, երբ արդեն գիտեինք, որ այն պետք է թողարկվի որպես սինգլ։ Տեսահոլովակում առանձնացվել են տարբեր մարդիկ, տարբեր կառուցվածքով և ներաշխարհներով։ Բայց ես իրոք ցանկանում եմ նկարահանել մարդկանց և պատմել բոլորին նրանց պատմությունները»։

## Երգացանկ
***CD Single**
#"Scars to Your Beautiful" – 3:50
#"Scars to Your Beautiful" (NOTD Remix) – 3:19

***Digital download – Remixes**
#"Scars to Your Beautiful" (Luca Schreiner Remix) – 4:22
#"Scars to Your Beautiful" (NOTD Remix) – 3:19
#"Scars to Your Beautiful" (Cages Remix) – 4:28
#"Scars to Your Beautiful" (Joe Mason Remix) – 3:51
#"Scars to Your Beautiful" (recycle jordan Remix) – 3:32

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

Կատեգորիա:Ալեսիա Կարայի երգեր
Ռուսական առևտրա-արդյունաբերական բանկի շենք (Սամարա)

**Ռուսական առևտրա-արդյունաբերական բանկի շենք** (), Սամարայի տեսարժան վայրերից է։ Գտնվում է Կույբիշևի և Պիոներական փողոցների հատման վայրում։

## Պատմություն
19-րդ դարի վերջում Դվորյանսկայա (Կույբիշև) և Վոսկրեսենսկայա փողոցների (Պիոներական) փողոցների անկյունում գտնվող շենքը պատկանում էր Կոժևնիկովին։ 1880-ական թվականներին նա շենքը վաճառեց առևտրական Ն. Ֆ. Դունաևին։ Տունը նրա սեփականությունն է եղել մինչև 1896 թվականը, հետագայում վաճառվել է Ռուսաստանի առևտրա- արդյունաբերական կոմերցիոն բանկին։

Բանկը մոսկվացի ճարտարապետ Ալեքսանդր Զելենկոյին, ով 1897-1900 թթ.  բնակվում էր Սամարայում և  աշխատում որպես քաղաքի ճարտարապետ,  հանձնարարել էր  մշակել շենքի վերակառուցման ծրագիր։ 1899 թվականին նեո-ռուսական ոճով ստեղծվեց շենքի նախագիծը։ Շենքը վերակառուցվեց, որից հետո տանիքի երկու անկյունում մեկ վրանաձև կտուր հայտնվեց։ Բանկի շենքի ճակատը կոպտատաշ քարով էր շարված և ուներ ծածկված պատշգամբ։

Հոկտեմբերյան հեղափոխությունից հետո նախկին բանկի շենքում տեղակայված էին տարբեր կազմակերպություններ, նախ`տարածաշրջանային տուբերկուլյոզային դիսպանսերը, ապա` թիվ 1 քաղաքի տուբերկուլյոզային դիսպանսերը։ Այժմ այս շենքում է գործում Սամարայի Ն. Վ. Պոստնիկովի անվան  տուբերկուլոզի տարածաշրջանային կլինիկական։

1966  թվականի նոյեմբերի 19-ին Կույբիշևի շրջանային գործադիր կոմիտեի թիվ 617 որոշմամբ նախկին բանկի շենքը ստացել է տեղական ճարտարապետական հուշարձանի կարգավիճակ։ Վերջին տասնամյակների ընթացքում շենքը խարխլվել է, կորցրել է որոշ դեկորատիվ տարրեր, և վերականգնման անհրաժեշտություն կա։

## Արտաքին հղումներ
* 

Կատեգորիա:1900 հիմնադրումներ
Կատեգորիա:Սամարայի տեսարժան վայրեր
Տեր-Ղազարյան

**Տեր-Ղազարյան**, հայկական ազգանուն։

## Հայտնի կրողներ
* Անահիտ Տեր-Ղազարյան (ծնվ․ 1945), թարգմանչուհի։
* Գեորգի Արտաշեսի Տեր-Ղազարյան (ծնվ. 1923), պետական և կուսակցական աշխատող։
* Էդգար Ղազարի Տեր-Ղազարյան (1912-1961), քիմիկոս-տեխնոլոգ։
* Էդուարդ Ավագի Տեր-Ղազարյան (1923-2012), մանրադիտակային քանդակների և փորագրությունների վարպետ։
* Հայկ Ալեքսանի Տեր-Ղազարյան (ծնվ. 1924), գրաֆիկ։
* Ղազար Գրիգորի Տեր-Ղազարյան (1874–1958), քիմիկոս և ֆիզիկոս։
* Վահան Տեր-Ղազարյան (1950-2021), արձակագիր, դրամատուրգ։

## Տես նաև
* Ղազարյան

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Եբրայերեն հիմքով ազգանուններ
Կատեգորիա:Հունարեն հիմքով ազգանուններ
Կատեգորիա:Հայերեն հիմքով ազգանուններ
Ադել Հանել

**Ադել Հանել** (, ), ֆրանսիացի դերասանուհի։

## Կյանքը և կարիերան
Հանելը ծնվել է Փարիզում և մեծացել է Սեն Սեն Դենիում։ Մայրը ուսուցիչ է, իսկ հայրը թարգմանիչ։ Նա մասնակցել է Մոնտրեում գործող թատերական դասընթացներին։

Հանելը առաջին անգամ հայտնվել է էկրանին «Դևերը» ֆիլմում նկարահանվելով, կերտելով Հլոյաի դերը։ 2007 թվականին նրան մեծ ճանաչում բերեց «Դևերը» ֆիլմը, որտեղ նա կերտում էր Ֆլորիանի դերը։ Այս դերի համար նա արժանացել է «Սեզար» մրցանակին՝ «Լավագույն կանացի դեր» անվանակարգում։

## Անձնական կյանք
2014 թվականից հանդիպում է ռեժիսոր Սելին Սքամբմանի հետ, ում հետ ծանոթացել է «Դևերը» ֆիլմի ժամանակ։

## Ֆիլմագրություն

## Ծանոթագրություններ

## Արտաքին հղումներ
* shooting-stars.eu կայքէջ 

Կատեգորիա:«Սեզար» մրցանակի դափնեկիրներ
Կատեգորիա:Թատրոնի դերասանուհիներ
Կատեգորիա:Ֆրանսիացի դերասանուհիներ
Կատեգորիա:Ֆրանսիացի կինոդերասանուհիներ
Կատեգորիա:Ֆրանսիացի հեռուստատեսային դերասանուհիներ
Իսմայլի (ֆուտբոլիստ)

**Իսմայլի** (, ), բրազիլացի պրոֆեսիոնալ ֆուտբոլիստ։ Ներկայումս հանդես է գալիս Շախտյոր Դոնեցկի կազմում։ Խաղում է ձախ պաշտպանի դիրքում։

## Ակումբային կարիերա
### Վաղ կարիերա
Իսմայլին իր պրոֆեսիոնալ կարիերան սկսել է Դեպորտիվո Բրազիլում 2008 թվականին։

2009-10 մրցաշրջանում՝ 19 տարեկան հասակում Իսմայլին տեղափոխվեց Պորտուգալիայի երկրորդ դիվիզիոնում հանդես եկող Էշտորիլ Պրայա։ Իր առաջին մրցաշրջանում նա մասնակցեց թիմի բոլոր խաղերին՝ օգնելով զբաղեցնել 11-րդ տեղը առաջնությունում։

2010 թվականի ամռանը Իմսայլին միացավ Օլյանենսեին։ Իր դեբյուտը նշեց 2010 թվականի սեպտեմբերի 25-ին՝ Պորտուի դեմ խաղում։ Իր առաջին գոլը ակումբի կազմում խփեց 2010 թվականի նոյեմբերի 10-ին՝ Պորտուգալիայի լիգայի գավաթի Օլիվեյրենսեի դեմ խաղում։ Օլյանենսեի կազմում Իսմայլին անցկացրեց 2 մրցաշրջան՝ մասնակցելով 51 խաղի և դառնալով 3 գոլի հեղինակ։

2012 թվականի հունիսի 16-ին Իսմայլին 4 տարվա պայմանագիր կնքեց Բրագայի հետ։ Իր պաշտոնական դեբյուտը նշեց 2012 թվականի օգոստոսի 18-ին՝ Բենֆիկայի դեմ խաղում։ Իր դեբյուտը եվրոպական առաջնություններում նշեց օգոստոսի 22-ին՝ Ուդինեզեի դեմ խաղում։ Այս խաղում նա խփեց իր առաջին գոլը Բրագայի կազմում՝ գրավելով մրցակցի դարպասը 30 մետր հեռավորությունից։

### Շախտյոր Դոնեցկ
2013 թվականի փետրվարին Իսմայլին տեղափոխվեց Շախտյոր Դոնեցկ։ Իր դեբյուտը ուկրաինական ակումբի կազմում նշեց 2013 թվականի մայիսի 19-ին՝ Մետալուրգ Զապորոժիեի դեմ խաղում։ Այս խաղում նա դարձավ գոլի հեղինակ՝ օգնելով իր թիմին հաղթել 3-3 հաշվով։ Այս մրցաշրջանում Շախտյորի կազմում նա հաղթեց Ուկրաինայի առաջնությունը։

## Միջազգային կարիերա
2017 թվականի մայիսին Իսմայլին հետաքրքրություն հայտնեց հանդես գալու Ուկրաինայի ազգային հավաքականում։

## Կարիերայի վիճակագրություն
### Ակումբային վիճակագրություն
*2018 թվականի մարտի 17-ի դրությամբ*

## Նվաճումներ
### Ակումբային
; Բրագա
* Պորտուգալիայի լիգայի գավաթ․ 2012–13
; Շախտյոր Դոնեցկ
* Ուկրաինայի առաջնություն․ 2012–13, 2013–14, 2016–17
* Ուկրաինայի գավաթ․ 2012–13, 2015–16, 2016–17
* Ուկրաինայի սուպերգավաթ․ 2013, 2014, 2015, 2017

## Ծանոթագրություններ

## Արտաքին հղումներ
* Իսմայլիի պաշտոնական Ֆեյսբուքի էջը
* Իսմայլիի պաշտոնական Ինստագրամի էջը
* Իսմայլին transfermarkt-ում
* Իսմայլին WhoScored.com կայքում
* Իսմայլին Շախտյորի պաշտոնական կայքում
* Իսմայլին ՈՒԵՖԱ-ի պաշտոնական կայքում

Կատեգորիա:Բրագայի ֆուտբոլիստներ
Կատեգորիա:Բրազիլացի ֆուտբոլիստներ
Կատեգորիա:Դեսպորտիվո Բրազիլի ֆուտբոլիստներ
Կատեգորիա:Էշտորիլ Պրայայի ֆուտբոլիստներ
Կատեգորիա:Լիլի ֆուտբոլիստներ
Կատեգորիա:Շախտյոր Դոնեցկի ֆուտբոլիստներ
Կատեգորիա:Սան Բենտուի ֆուտբոլիստներ
Կատեգորիա:Օլյանենսեի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Զեմֆիրա Երիցյան

**Զեմֆիրա Արտաշեսի Երիցյան** (), հայ պարուհի, պարուսույց։

Պարող Մինաս Խաչատրյանի կինը։

## Կենսագրություն
Զեմֆիրա Երիցյանը ծնվել է 1941 թվականին Երևանում։ 1958 թվականին ավարտել է Երևանի Սուրեն Սպանդարյանի անվան թիվ 24 միջնակարգ դպրոցը։ 1948-1959 թվականներին սովորել է Երևանի պարարվեստի պետական ուսումնարանում։ 1959-1993 թվականներին աշխատել է Հայաստանի Պարի պետական անսամբլում, եղել մենապարուհի և հանդիսավար։ Կատարել է Գուսան Աշոտի «Սիրամարգ», Խաչատուր Ավետիսյանի «Աղջիկների անուրջներ», «Լեռների դուստր», «Կռունկներ», «Քարավան», «Անահիտ և Վաչագան» և այլ պարեր։ 1992-1993 թվականներին պար է դասավանդել Էջմիածնի ակումբագրադարանավարական տեխնիկումում, 1992-1994 թվականներին՝ Երևանի պատանի հանդիսատեսի թատրոնում։ 1993-1996 թվականներին որպես բեմական շարժման և պարի ռիթմիկայի ուսուցիչ աշխատել է «Հայֆիլմ» կինոստուդիայում, 1994-2005 թվականներին եղել է «Բարեկամություն» պարի համույթի փորձավար։ 1993 թվականից պար և բեմական շարժում է դասավանդում Երևանի թատրոնի և կինոյի պետական ինստիտուտում, 2001 թվականից՝ Երևանի Խաչատուր Աբովյանի անվան հայկական պետական մանկավարժական համալսարանում՝ ռեժիսուրայի ամբիոնում, 2005 թվականից՝ պրոֆեսոր։

Կատարել է «Վաղարշապատի պարը», «Չինար ես», «Կախարդված ծաղիկներ», «Անահիտի և թագաժառանգ Վաչագանի սիրո լեգենդը», «Լեռների դուստրը», «Կռունկները», «Ղանթար» պարերը։

## Պարգևներ, մրցանակներ
* Երևանի երիտասարդական 1-ին փառատոնի 1-ին մրցանակ, դիպլոմ, 1957 թ.  
* 1962 թ.Հելսինկի Երիտասարդական և ուսանողական փառատոնի ածաթե մեդալ, 1962 թ.  
* ՀՀ Գերագույն խորհրդի պատվոգիր, 1962 թ.  
* ՀՀ կրթության և գիտության նախարարի կողմից մշակույթի ոլորտում ներդրած ավանդի համար պատվոգիր, 2004 թ. 
* ՀՀ վարչապետի հուշամեդալ, 2011 թ.  
* Թատերական գործիչների միության ոսկե մեդալ, 2013 թ.  
* Ծննդյան 70- ամյակի կապակցությամբ երկարատև և անբասիր աշխատանքի համար ԵԹԿՊԻ-ի կողմից մեդալ, 2014 թ.

## Հրապարակումներ
* Մտորումներ «Պար առարկայի դասավանդման շուրջ», 2007 թ. «Հանդես» գիտ. ումնասիր. հոդվածների ժողովածու 2-րդ համար։
* Հայկական պար առարկայի դասավանդման գործնական տեսական խնդիրներ, 2009 թ., Հանդես. գիտ. ումնասիր. հոդվածների ժողովածու, 5-րդ համար։
* 15-20 դդ «Պարարվեստի կանոնակարգում», 2013 թ. «Հանդես» գիտ. ումնասիր. հոդվածների» ժողովածու, 11-րդ համար։
* «Պատմակենցաղային պարերի ծագումը և բարեկրթությունը», 2014 թ., «Վան Արյան» հրատարակչություն։

## Ծանոթագրություններ

Կատեգորիա:Հայ պարուսույցներ
Կատեգորիա:Հայ մանկավարժներ
Կատեգորիա:Երևանի պարարվեստի ուսումնարանի շրջանավարտներ
Կատեգորիա:Հայ պարուհիներ
Կատեգորիա:ՀՀ վարչապետի հուշամեդալակիրներ
Յուսեֆինե Ֆրիդա Փեթերսեն

**Յուսեֆինե Ֆրիդա Փեթերսեն** (, ), նորվեգացի դերասանուհի, ճանաչում է ձեռք բերել, նկարահանվելով նորվեգական «Ամոթ» հեռուստասերիալում, խաղացել է Նուռա Ամալիա Սատրեի դերը։ Ծնվել է  1996 թվականի մայիսի 18-ին Սիգդալում։

## Կարիերա
Յուսեֆինեն առաջին անգամ  նկարահանվել է «Հաջորրդ ամռանը» սերիալում, սակայն նրան ճանաչում է բերել «Ամոթ» սերիալում  կատարած Նուռայի դերը։
* 2014-ից 2015 թվականներին նկարահանվել է «Հաջորդ ամռանը» սերիալում,
* 2015-ից 2017 թվականներին նկարահանվել է «Ամոթ» սերիալում, որտեղ կատարել է Նուռա Ամալիա Սատրեի դերը։

## Մրցանակներ և նոմինացիաներ

## Ծանոթագրություններ

## Արտաքին հղումներ
*   
* Յուսեֆինե Ֆրիդա Փեթերսենի էջը ինստագրամում 
* Skam հեռուստասերրիալ, Նուռա և Վիլյան  
* Նկարներ, Յուսեֆինե Ֆրիդա Փեթերսեն

Կատեգորիա:Նորվեգացի դերասանուհիներ
Զինվոր Շվեյկի հուշարձան (Սամարա)

**Զինվոր Շվեյկի հուշարձան** (), քաջարի զինվոր Շվեյկին նվիրված հուշարձան Սամարայում։ Տեղադրվել է 2013 թվականին Կույբիշև և Նեկրասովյան փողոցների հատման անկյունում։

## Պատմություն
Զինվոր Շվեյկի հուշարձանի ստեղծումը նվիրված է «Քաջարի զինվոր Շվեյկի արկածները» երգիծական վեպի  հեղինակի՝ Յարոսլավ Հաշեկի 130-րդ ամյակին, ով 1918 թվականին ապրել է Սամարայում։ Քանդակը տեղադրված է նախկին «Սան Ռեմո» հյուրանոցի շենքի կողքին, որտեղ ապրել է չեխ գրողը։ Հուշարձանը ստեղծվել է  Պետական դումայի պատգամավոր Ա. Ե. Խինշտեյնի առաջարկով։ Հուշարձանի հեղինակներն են սամարացի քանդակագործներ Ալեքսանդր Կուկլևը, Նիկոլայ Կուկլևը և Քրիստինա Ցիբերը, որոնք կոմպոզիցիայի ստեղծման համար օգտագործել են ստեղծագործության էկրանավորված տարբերակը և արխիվային նյութեր՝ 20-րդ դարի 1-ին կեսի ավստրիական բանակի զինվորական համազգեստի համար։ Հուշարձանը նյութը բրոնզ է,  ստեղծվել է Իժևսկի ձուլագործարանում։ Շվեյկի հուշարձանը համալրել է Սամարայի փողոցներում տեղադրված գրական և ֆիլմերի մյուս հերոսների շարքը։

Քանդակը պատրաստված է բրոնզից՝ բնական մեծությամբ։ Շվեյկը պատկերված է նստած վառոդի տակառին, ձեռքին՝ ծխամորճ, այնպես, ինչպես հրատարակվել է 1911 թվականին «Քաջարի զիվոր Շվեյկը սովորում է պիրոքսիլինից օգտվել» պատմության մեջ։ Շվեյկի ոտքերի մոտ տեղադրված է շան քանդակը, քանի որ Շվեյկը պատերազմից առաջ շան ձագեր է  վաճառել։

Հուշարձանի բացումը տեղի է ունեցել 2013 թվականի նոյեմբերի 15-ին։ Բացման արարողությանը Ռուսաստանի մշակույթի փոխնախարար Գրիգորի Իվլիևը նշել է.

## Արտաքին հղումներ
* 
* 
* *Ева Нестерова.* Бравый солдат на фоне «Трёх вязов». «Самарская газета»,  10.07.2014

Կատեգորիա:Սամարայի հուշարձաններ
Ուկրաինայի Ժողովրդական ճարտարապետության ու կենցաղի թանգարան

** Ժողովրդական ճարտարապետության ու կենցաղի կարպատյան թանգարան** — Թանգարան բաց երկնքի տակ  Ուժգորոդ քաղաքում (Ուկրաինա), բաղկացած հնագույն  գյուղական ճարտարապետական հուշարձաններից և  ժողովրդական արվեստի եւ արհեստների հնագույն և ամենատարածված տեսակների նմուշներից։ Հասցեն. ք.Ուժգորոդ, փ. Կալիտուլնայա,   33/ա։

Այն սկսեց ստեղծվել 1965 թվականից, որը այցելուների համար բացվեց  1970 թ. հունիսին, ընդգրկում է 4 հեկտար տարածք, գտնվում է Ուժգորոդի ամրոցի տարածքում։
Թանգարանում ներկայացված են տեղաբնակների կյանքն ու կենցաղն արտացոլող նմուշներ, ինչպես նաև ռումինացիների ու հոլանդացիների կենցաղին ու պատմությանը վերաբերվող նմուշներ։

Բացօթյա թանգարանում գործում են 7 իջևանատուն, 6 բնակելի շենքեր, եկեղեցի, զանգակատուն, դպրոց, խաղատուն, սրճարան, պանդոկ։

Թանգարանում պահպանվում են ավելի քան 14 հազար ցուցանմուշներ։

## Ծանոթագրություններ

## Գրականություն
* Պրիկարպատյան Ռուսիայի հանրագիտարան. Ուժգորոդ, 2006. էջ 192.

## Հղումներ
* Музеи Украины 
* Фотографии музея 
* Екскурсія до закарпатського музею народної архітектури та побуту 
* Официальный сайт Закарпатского музея народной архитектуры и быта http://www.zamnap.org.ua/ 

Կատեգորիա:Ուկրաինայի թանգարաններ
Կատեգորիա:1965 հիմնադրված թանգարաններ
Կատեգորիա:1965 հիմնադրումներ Ուկրաինայում
Ալան Պատրիկ

**Ալան Պատրիկ** (, ), բրազիլացի պրոֆեսիոնալ ֆուտբոլիստ։ Ներկայումս հանդես է գալիս Շախտյոր Դոնեցկի կազմում։ Խաղում է հարձակողական կիսապաշտպանի և վինգերի դիրքում։

## Ակումբային կարիերա
### Սանտոս
Պատրիկը Սանտոսի ակադեմիայի սան է։ Թիմի առաջին կազմ տեղափոխվել է 2009 թվականին։ Սանտոսի կազմում Պատրիկը անցկացրել է 36 հանդիպում՝ դառնալով 6 գոլի հեղինակ։

### Շախտյոր Դոնեցկ
2011 թվականի հունիսի 24-ին Պատրիկը 5 տարվա պայմանագիր կնքեց Շախտյորի հետ։ Ակումբը նրա համար վճարեց 4 միլիոն եվրո։ Իր դեբյուտը Շախտյորի կազմում նշեց 2011 թվականի սեպտեմբերի 12-ին՝ Ուկրաինայի գավաթի Շախտյոր Սվերդլովսկի դեմ խաղում։ Այս խաղում նա դարձավ գոլի հեղինակ՝ օգնելով իր թիմին հաղթել 2-0 հաշվով։ Իր դեբյուտը առաջնությունում նշեց 2012 թվականի ապրիլի 21-ին՝ հանդիպման 73-րդ րոպեին փոխարինելով Հենրիխ Մխիթարյանին Տավրիայի դեմ խաղում։

2013 թվականի հուլիսի 9-ին Պատրիկը 1 տարվա վարձավճարով տեղափոխվեց Ինտերնասիոնալ։ Իր դեբյուտը նշեց հուլիսի 28-ին՝ Նաուտիկոյի դեմ խաղում։

2015 թվականի հունվարին Պատրիկը վարձավճարով տեղափոխվեց Պալմեյրաս։ Իր դեբյուտը նշեց փետրվարի 6-ին՝ Պոնտե Պրետայի դեմ խաղում։

2015 թվականի հունիսի 11-ին Պատրիկը կես տարվա վարձավճարով տեղափոխվեց Ֆլամենգո։ Իր դեբյուտը նշեց հունիսի 20-ին՝ Ատլետիկո Մինեյրոյի դեմ խաղում։ Վարձավճարի ավարտից հետո Ֆլամենգոն 1 տարով երկարաձգեց այն։

## Կարիերայի վիճակագրություն
### Ակումբային վիճակագրություն
*2018 թվականի մարտի 17-ի դրությամբ*

## Նվաճումներ
### Ակումբային
; Սանտոս
* Լիգա Պաուլիստա․ 2011
* Լիբերտադորեսի գավաթ․ 2011
; Ինտերնասիոնալ
* Լիգա Գաուշու․ 2014
; Շախտյոր Դոնեցկ
* Ուկրաինայի առաջնություն․ 2011-12, 2012-13, 2016-17
* Ուկրաինայի գավաթ․ 2011-12, 2012-13, 2016-17
* Ուկրաինայի սուպերգավաթ․ 2017

### Միջազգային
; Բրազիլիա Մ20
* Հարավային Ամերիկայի Մ20 առաջնություն․ 2011
* ՖԻՖԱ աշխարհի Մ20 առաջնություն․ 2011

## Ծանոթագրություններ

## Արտաքին հղումներ
* Պատրիկի պաշտոնական Ֆեյսբուքի էջը
* Պատրիկի պաշտոնական Տվիտերի էջը
* Պատրիկի պաշտոնական Ինստագրամի էջը
* Պատրիկը transfermarkt-ում
* Պատրիկը WhoScored.com կայքում
* Պատրիկը Շախտյորի պաշտոնական կայքում
* Պատրիկը ՈՒԵՖԱ-ի պաշտոնական կայքում

Կատեգորիա:Բրազիլացի ֆուտբոլիստներ
Կատեգորիա:Ինտերնասիոնալի ֆուտբոլիստներ
Կատեգորիա:Շախտյոր Դոնեցկի ֆուտբոլիստներ
Կատեգորիա:Պալմեյրասի ֆուտբոլիստներ
Կատեգորիա:Սանտոսի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆլամենգոյի ֆուտբոլիստներ
Մամաևա Սլոբոդա

thumb|vetallev

**Մամաևա սլոբոդա**, թանգարան բաց երկնքի տակ  Կիևում, գրանցված է 9 հուլիսի 1990, իսկ 9 հուլիսի 2009 թվականին բաց էր այցելուների համար։ Թանգարանի տարածքում ներկայացված են շուրջ 98 նմուշներ։

## Նկարագրություն
Թանգարանի ցուցանմուշներից են հարյուրապետի, կազակ դարբինների, խմորեղենի, կախակավոր կազակների, հրեական խանութների, քահանաների իրեր և կազակների գործող  եկեղեցին։ Սլոբոդայի կենտրոնում կանգնած է Մարիամ Աստվածածնի միջնորդության փայտե եկեղեցին,  նույնը, որը կանգնած էր Զապորոզե Սիչի վրա՝ Բոգդան-Զինովյա Խմելինցկին։
thumb|Կազակների եկեղեցի
Սլոբոդայի  հիմնական նպատակը Ուկրաինայի ծեսերն ու ավանդույթները ներկայացնելն է։ 
Մամաևի բնակավայրում ազգային և կրոնական տոների ընթացքում անցկացվում են ժողովրդական փառատոններ։ Գյուղում կարող եք ծանոթանալ նաև  ուկրաինական ճարտարապետության բարոկկո ոճին  և արվեստի առանձնահատկություններին, ինչպես նաեւ ծանոթանալ ուկրաինական կազակների կյանքին ու կենցաղին։ Զբոսաշրջիկների համար իրականացվում են ինտերակտիվ էքսկուրսիաներ, որի ընթացքում դուք կարող եք փորձել իսկական ուկրաինական հանդերձանքներ, օդ կրակել կազակների իսկական  հրացաններով, սովորելով զանգ հնչեցնելու արվեստը։

Պարբերաբար անցկացվում են Ժողովրդական արհեստների և արհեստների դասընթացները, ինչպես նաև ազգագրության դասընթացները։

## Հետաքրքիր փաստեր
* Ռեստորաններում օգտագործվող ողջ սպասքը  պատվիրված է հին նմուշների և պատմական, հին տեխնոլոգիաներով աշխատող վարպետների մոտ։

## Ծանոթագրություններ

## Արտաքին հղումներ
* Официальный сайт    
* Мамаева слобода на сайте This is Ukraine  
* Фотообзор: в Киеве открылся центр украинской этнокультуры «Мамаева слобода» 

Կատեգորիա:1990 հիմնադրումներ Ուկրաինայում
Կատեգորիա:1990 հիմնադրված թանգարաններ
Կատեգորիա:Թանգարաններ բաց երկնքի տակ
Կատեգորիա:Կիևի թանգարաններ
Կատեգորիա:Ուկրաինայի ազգագրական թանգարաններ
Սև խորանարդ մետր

**«Սև խորանարդ մետր»** (), Կազիմիր Մալևիչի «Սև քառակուսի» նկարի հուշարձանը, որը բացվել է 2015 թվականին Ռուսաստանի Դաշնության մայրաքաղաք Մոսկվայում։ Այն գտնվում է Չիստիե պրուդի լճակի մոտ, «Ռոստի ախոռ» սեփական տան բակում։ Արձանի բացումը հարմարեցվել է նկարի 100-ամյակին։

## Նախապատմություն
[ձախից|մինի|201x201փքս|[Կազիմիր Մալևիչի «Սև քառակուսի» նկարը, 1915]]

1990-ական թվականների առաջին կեսին լուսանկարիչ և լրագրող Յուրի Ռոստը Չիստիե պրուդի լճակի մոտ գնեց թեյագործ Բոտկինների նախկին ախոռը, որը վերակառուցեց՝ դարձնելով իր արվեստանոցը։ Արվեստանոցը ստացավ ոչ պաշտոնական՝ «Ռոստի ախոռ» անվանումը, որը հետագայում փոխանցվեց հայտնի հեռուստահաղորդմանը, որը վարում էր ինքը՝ Ռոստը։

## Պատմություն
2015 թվականին, Կազիմիր Մալևիչի «Սև քառակուսի» նկարի 100-ամյակի առթիվ, Ռոստի նախաձեռնությամբ «Ռոստի ախոռում» բացվեց «Սև խորանարդ մետր» քանդակը։ Քանդակային հորինվածքը, ինչպես և նկարը, սուպրեմատիզմի բոլոր կանոններով է։ Քառակուսի մետրում պահպանված են «Սև քառակուսու» բոլոր համամասնությունները։ Յուրաքանչյուր կողմի երկարությունը 79,5 սանտիմետր է։ Երկրաչափական պատկերների մաթեմատիկական այսպիսի ճշգրտությունը կարևոր էր Մալևիչի հիմնած «Սուպրեմուս» նկարչական խմբի անդամների համար։ Նույնիսկ նյութը, որից պատրաստվել է այս քանդակը, տուրք է ֆուտուրիզմին։ Օգտագործվել է կարբոն նյութը, որը կիրառվում է տիեզերական տեխնիկայում։ «Սև քառակուսին» ստեղծելու ժամանակ տիեզերական թռիչքների մասին գաղափարներ դեռևս չկային, սակայն դրանից որոշ ժամանակ անց Մալևիչը սկսեց մտածել այդ մասին։

## Ծանոթագրություններ

## Արտաքին աղբյուրներ
* 
* 
* 
* 

Կատեգորիա:2015 հիմնադրումներ Ռուսաստանում
Կատեգորիա:Հուշարձաններ այբբենական կարգով
Կատեգորիա:Մոսկվայի հուշարձաններ
Գունհիլդ Արքաների Մայր

**Գունհիլդ Արքաների Մայր** (), Նորվեգիայի թագավոր Էիրիկ Արյունարբու Սեկիրայի կինը, իր մականունը ստացել է այն բանի համար, որ ունեցել է ութ որդիներ` Գամլի, Գուտորմ, Հարալդ, Ռագնֆրոյդ, Էրլինգ, Գուդրյոդ, Սիգուրդ և Ռյոգնվալդ։

Գունհիլդը հալոգալանդցի Էցուրա Ռիլոյի դուստրն էր։ Էիրիկը նրան գտել էր «բիարմացիների երկրում», որտեղ նա կախարդություն էր սովորում երկու ֆինների մոտ։ Էիրիկը սպանում է ֆիններին, իսկ նրանց աշակերտուհուն դարձնում է իր կինը։

Նյալեի մասին առասպելում հիշատակվում է Գունհիլդի արտամուսնական կապի մասին։

## Գրականություն
* Claus Krag: *Gunnhild.* In: ''Norsk biografisk leksikon'', abgerufen am 14. Juni 2012.
* Nils Petter Thuesen: *Gunnhild Gormsdatter.* In: Nils Petter Thuesen: *Norges dronninger gjennom tusen år.* Tiden Norsk Forlag, Oslo 1991, ISBN 82-10-03458-8, S. 16-17.
* 
* 
* 
* 
* Ciklamini, Marlene. «The Folktale in *Heimskringla (Hálfdanar saga svarta — Hákonar saga góða*)». *Folklore,* Vol. 90, No. 2 (1979), pp.&nbsp;204–216.
* 
* 
* 
* Downham, Clare . *Viking Kings of Britain and Ireland*. Dunedin, 2007.
* Fox, Denton. «Njals Saga and the Western Literary Tradition.» *Comparative Literature*, Vol. 15, No. 4 (Autumn, 1963), p.&nbsp;289—310.
* Jochens, Jenny. *[https://books.google.am/books?id=3h-lkgBWercC&printsec=frontcover&source=gbs_navlinks_s#v=onepage&q=&f=false Women in Old Norse Society]*. Cornell Univ. Press, 1995.
* 
* 
* Ordower, Henry. «Exploring the Literary Function of Law and Litigation in 'Njal’s Saga.'» *Cardozo Studies in Law and Literature*, Vol. 3, No. 1 (Spring — Summer 1991), pp.&nbsp;41–61.
* 
* 
* 
* 

## Ծանոթագրություններ

Կատեգորիա:Նորվեգիայի պատմություն
Կատեգորիա:Թագավորների դուստրեր
Յուրի Դետոչկինի հուշարձան (Սամարա)

**Յուրի Դետոչկինի հուշարձան** (), հուշարձան՝ նվիրված Էլդար Ռյազանովի «Զգուշացիր ավտոմեքենայից» ֆիլմի գլխավոր հերոս Յուրի Դետոչկինին։ Տեղադրվել է Սամարայի երկաթուղային կայարանի հարևանությամբ՝ Կոմսոմոլսկայա հրապարակում։

## Պատմություն
Հուշարձանը տեղադրվել է 1927 թվականի նոյեմբերի 18-ին Սամարայում ծնված Էլդար Ռյազանովի 85-ամյակի կապակցությամբ։ 2,2 մ բարձրությամբ 470 կիլոգրամ քաշով բրոնզե քանդակում պատկերված է ապահովագրական գործակալ, սիրողական թատրոնի դերասան և մեքենա փախցնող Յուրի Դետոչկինն այնպես, ինչպես երևում է ֆիլմի վերջին սցենարում, երբ կանգնած է տրոլեյբուսի առջև, ողջունելով գլխարկը ձեռքին, պայուսակը ոտքերի մոտ, ժպիտը դեմքին՝ «Բարև, Լյուբա, ես վերադարձել եմ»։

Ստեղծագործության էսքիզը ստեղծվել է «Նովայա գազետա» թերթի գլխավոր նկարիչ Պյոտր Սարուխանովի կողմից, իսկ «Նովայա գազետա» թերթի խմբագիր Դմիտրի Մուրատովը նախագծի ոգեշնչողներից մեկն էր։ Բրոնզե քանդակը ստեղծել է Ռուսաստանի նկարիչների միության անդամ Իվան Մելնիկովը։ Քանդակագործի խոսքերով նա փորձել է պատկերել մարդու ներքին վիճակը, ով իր հոգում պահում է լավը, չնայած անցած բոլոր փորձություններին։ Հուշարձանը ստեղծվել է արտաբյուջետային միջոցների հաշվին։

Հուշարձանի տեղադրման համար ընտրվել է կայարանի հարևանությամբ գտնվող տարածքը, որպեսզի հուշարձանը տեսանելի լինի ինչպես սամարացիների, այնպես էլ քաղաքի այցելուների համար։ Հուշարձանի տեղադրման վայրը հաստատվել է Ռյազանովի կողմից։ Հուշարձանի բացման արարողությունը տեղի է ունեցել 2012 թվականի նոյեմբերի 9-ին, որին ներկա են գտնվել մոտ երկու հարյուր մարդ։ Էլդար Ռյազանովը տիկնոջ հետ ժամանել է բացման արարողությանը, իսկ մեծ էկրանին ցուցադրվել է դերասանուհի Օլգա Արոսևայի ողջույնի խոսքը, որը «Զգուշացիր ավտոմեքենայից» ֆիլմում մարմնավորել է  Յուրի Դետոչկինի հարսնացուին՝ Լյուբային, որի մոտ էլ շտապում էր բանտից։ Հուշարձանի բացման արարողությանը ներկա է գտնվել նաև Սամարայի մարզի նահանգապետ Նիկոլայ Մերկուշկինը։

## Ծանոթագրություններ

Կատեգորիա:Սամարայի հուշարձաններ
Finesse

**«Finesse»**, ամերիկացի երգիչ Բրունո Մարսի երգն իր 24K Magic (2016) երրորդ ստուդիական ալբոմից։ 2018 թվականի հունվարի 4-ին երգի ռեմիքսն ամերիկացի ռեփեր Cardi B-ի մասնակցությամբ թողարկվել է Atlantic Records լեյբլում թվային վաճառքի ու սթրիմինգային ծառայությունների համար որպես ալբոմի չորրորդ սինգլ համաշխարհային հիթ-շքերթներում (և հինգերորդ Ավստրալիայում)։ Ռեմիքսն արժանացել է դրական արձագանքների դեռ թողարկումից առաջ։

## Պատմություն
Երգի օրիգինալ տարբերակը հասել է № 199 հորիզոնական ֆրանսիական SNEP հիթ-շքերթում 2016 թվականին։ Սակայն մեծ ճանաչում է ձեռք բերել ռեմիքը, որ թողարկվել է 2018 թվականի հունվարի 4-ին ամերիկացի երգիչ Cardi B-ի մասնակցությամբ։

Առաջին լրիվ շաբաթից հետո «Finesse» երգը հասել է № 3 հորիզոնականին Hot 100 հիթ-շքերթում՝ դառնալով Բրունո Մարսի 15-րդ և Cardi B-ի 4-րդ սինգլը լավագույն տասնյակում (Hot 100)։ Երգը դեբյուտային շաբաթում գլխավորել է Streaming Songs հիթ-շքերքը 38,3 մլն սթրիմինգ ԱՄՆ-ում ցուցանիշում (342 % բարձրացել է նախորդ շաբաթվա համեմատությամբ)։ Բրունո Մարսը կրկնել է Hot 100 ռեկորդը՝ դառնալով երկրորդ տղամարդ մենակատարը (Lionel Richie-ից հետո) և վեցերորդ կատարողը (խմբերի ու երգչուհիների հետ միասին), որ ունի երեք սինգլ լավագույն տասնյակում իր առաջին երեք ստուդիական ալբոմներից յուրաքանչյուրից մեկական։ Նույն շաբաթում Cardi B-ն սահմանել է պատմական ռեկորդ՝ դառնալով առաջին կին մենակատարը, որ միաժամանակ զբաղեցրել է երեք հորիզոնական ամերիկյան Hot 100 հիթ-շքերթի լավագույն տասնյակում երեք շաբաթ անընդմեջ։

## Երաժշտական հոլովակ
«Finesse» երգի ռեմիքս տարբերակի տեսահոլովակի պրեմիերան կայացել է 2018 թվականի հունվարի 4-ին։ Այն բեմադրել են Բրունո Մարսը, ռեժիսոր Florent Dechard-ը, Media Magik Entertainment պրոդյուսերական ընկերությունը։ Տեսահոլովակը հարգանքի տուրք է մատուցում հայտնի *[[In Living Color]]* կատակերգական սերիալի երաժշտական թեմային, որ ցուցադրվել է 1990-1994 թվականներին FOX ալիքով։ Առաջին երկու օրվա ընթացքում տեսահոլովակը հավաքել է 13 մլն դիտում։ Նրանում որպես պարող մասնակցում են՝ Phil Tayag, Danielle Polanco, Bianca Brewton, TJ Lewis և Ysabelle Capitulé։

## Հիթ-շքերթներ

## Շաբաթական հիթ-շքերթներ

### Տարեվերջյան հիթ-շքերթներ

## Հվաստագրումներ

## Ծանոթագրություններ

## Արտաքին հղումներ
* 
* Перевод слов — Finesse. Лингво-лаборатория «Амальгама».
* 

Կատեգորիա:2018 սինգլներ
Կատեգորիա:Բրունո Մարսի երգեր
Կատեգորիա:Քարդի Բիի սինգլներ
Իվան Օրդեց

**Իվան Օրդեց** (, ), ուկրաինացի պրոֆեսիոնալ ֆուտբոլիստ։ Ներկայումս հանդես է գալիս Շախտյոր Դոնեցկի և Ուկրաինայի ազգային հավաքականի կազմում։ Խաղում է կենտրոնական պաշտպանի դիրքում։

## Ակումբային կարիերա
### Շախտյոր Դոնեցկ
Օրդեցը Շախտյոր Դոնեցկի ակադեմիայի սան է։ Շախտյորի առաջին կազմ տեղափոխվել է 2009 թվականին։ 2011 թվականին վարձավճարով միացել է Մարիուպոլին, սակայն թիմի կազմում ոչ մի խաղ չի անցկացրել։ 2013-14 մրցաշրջանում Օրդեցը կրկին վարձավճարով տեղափոխվեց Մարիուպոլ։ Իր պրոֆեսիոնալ դեբյուտը նշեց 2013 թվականի մարտի 2-ին՝ Մետալուրգ Զապորոժիեի դեմ խաղում։ Իր առաջին գոլը խփեց ապրիլի 12-ին՝ Վոլին Լուցկի դեմ խաղում։ Մարիուպոլի կազմում Օրդեցը անցկացրեց 1․5 մրցաշրջան՝ մասնակցելով 39 խաղի և դառնալով 3 գոլի հեղինակ։

Շախտյորի կազմում իր դեբյուտը Օրդեցը նշեց 2014 թվականի հուլիսի 27-ին՝ Մետալուրգ Զապորոժիեի դեմ խաղում։ Եվրոպական առաջնություններում իր դեբյուտը նշեց 2014 թվականի նոյեմբերի 5-ին՝ ԲԱՏԷ Բորիսովի դեմ Չեմպիոնների Լիգայի խաղում։ Իր առաջին գոլը Շախտյորի կազմում խփեց 2016 թվականի օգոստոսի 21-ին՝ Դնեպրի դեմ խաղում։

## Միջազգային կարիերա
Օրդեցը ներկայացրել է Ուկրաինան երիտասարդական հավաքականներում։

Իր դեբյուտը Ուկրաինայի ազգային հավաքականում Օրդեցը նշեց 2014 թվականի մայիսի 22-ին՝ Նիգերի դեմ խաղում։ Այս խաղում նա դարձավ գոլի հեղինակ՝ օգնելով իր թիմին հաղթել 2-1 հաշվով։

## Կարիերայի վիճակագրություն
### Ակումբային վիճակագրություն
*2018 թվականի մարտի 17-ի դրությամբ*

### Միջազգային վիճակագրություն
*2018 թվականի մարտի 17-ի դրությամբ*

### Միջազգային գոլեր

## Նվաճումներ
### Ակումբային

###### Շախտյոր Դոնեցկ
* Ուկրաինայի առաջնություն․ 2016-17
* Ուկրաինայի գավաթ․ 2015-16, 2016-17
* Ուկրաինայի սուպերգավաթ․ 2014, 2015, 2017

## Ծանոթագրություններ

## Արտաքին հղումներ
* Օրդեցի պաշտոնական Ինստագրամի էջը
* Օրդեցը transfermarkt-ում
* Օրդեցը WhoScored.com կայքում
* Օրդեցը Շախտյորի պաշտոնական կայքում
* Օրդեցը ՈՒԵՖԱ-ի պաշտոնական կայքում

Կատեգորիա:Դինամո Մոսկվայի ֆուտբոլիստներ
Կատեգորիա:Մարիուպոլի ֆուտբոլիստներ
Կատեգորիա:Շախտյոր Դոնեցկի ֆուտբոլիստներ
Կատեգորիա:Ուկրաինայի հավաքականի ֆուտբոլիստներ
Կատեգորիա:Ուկրաինացի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի պաշտպաններ
Ռոստոկինյան բակապան

**«Ռոստոկինյան բակապան»** (), Ռուսաստանի Դաշնության մայրաքաղաք Մոսկվայի տեսարժան վայրերից մեկը, որը 2006 թվականին տեղադրվել է Մալախիտովայա փողոցում, Ռոստոկինյան շրջանում։

## Պատմություն
1980 թվականի ամառային օլիմպիական խաղերի անցկացման ժամանակ Մալախիտովայա և Բաժովի փողոցների խաչմերուկից ոչ հեռու գտնվող պուրակում գործում էր մանկական փայտե խաղահրապարակ. հրաշք-տնակ, փորագրազարդ դարպաս, տախտակե մակույկ և թաղանթաթևերով բավական մեծ վիշապ, բարձր բլրակ կամ «հավի ոտքերով» տնակ։ Հենց այդ հարթակում է 1981 թվականին նկարահանվել «Երալաշ» երգիծական կինոհանդեսի 27-րդ թողարկման պատմություններից մեկը։ Շուտով փայտե բակը դարձել է վանդալության զոհ և այդ պատճառով երկար չի մնացել։

2006 թվականին Ռոստոկինյան շրջանի վարչակազմի ապարատի ղեկավար Պյոտր Պովոլոցկին տվեց բակապանին նվիրված հուշարձան ստեղծելու գաղափարը։ Մոսկվայի նկարիչների միության անդամներ Անդրեյ Ասերյանցի և Վլադիմիր Լեպեշովի «Ռոստոկինյան բակապան» անունով ստեղծագործության հանդիսավոր բացումը տեղի է ունեցել Քաղաքի օրը՝ Ռոստոկինյան ջրանցույցի մոտ գտնվող բարձրադիր պուրակում։ Այնտեղ քանդակագործական հորինվածքը տեղադրված է ժամանակավորապես, նրա մշտական տեղակայման ցանկալի վայրի մասին կարող են արտահայտվել բոլոր բնակիչները։ Հուշարձանըմայրաքաղաքում դարձել է բավական ժողովրդական, իսկ Մոսկվան դասվել է այն քաղաքների թվին, որտեղ տեղադրված են արձաններ ի պատիվ բակապանների։

## Նկարագրություն
«Ռոստոկինյան բակապան» երեքմետրանոց արձանը ամբողջությամբ պատրաստված է երկաթից. ինքը՝ բակապանը և նրա ամբողջ հագուստը, այդ թվում՝ գոգնոցն ու ձեռքում ամուր սեղմած ցախավելը, որոնք այս մասնագիտության ներկայացուցչի անքակտելի պարագաներն են, ձուլվել են չժանգոտող երկաթից, իսկ աչքերը, գզգզված գանգուրներն ու բեղերը՝ զանազան մանեկներից ու հեղույսներից։ Քանդակի պատվանդանը պատրաստված է երկաթի թերթից, որն ավարտվում է Կրեմլի պատով, որը, ըստ հեղինակների, խորհրդանշում է բակապանների աշխատանքի կարևորությունը։

Արձանի մոտ տեղադրված ցուցանակը հայտնում է, որ այն պատրաստված է ժամանակակից ավանգարդ ոճով և նվիրված է ժողովրդի կողմից առավել հարգված մասնագիտությանը։

## Նախատիպ
Ըստ Ռոստոկինյան շրջանի վարչակազմի ղեկավար Վլադիմիր Կորոլյովի՝ «հուշարձանի հիմքում այն մարդու հավաքական կերպարն է, որի աշխատանքի արդյունքները տեսանելի են ամեն օր»։ Քանդակի հեղինակներն անվանել են հուշարձանի իրական նախատիպի անունը. Վիկտոր Կոլեգինն ավելի քան 20 տարի սպասարկում է Վիլհելմ Պիկի փողոցի՝ իրենց արվեստանոցից ոչ հեռու գտնվող տարածքը։ Ինչպես պարզվել է, բակապանը, որին մտերմաբար կոչում են քեռի Վիտյա, նախատիպ է դարձել հակառակ իր ցանկության, բայց հետագայում օգնել է քանդակագործներին նյութեր հայթայթելիս։ Նա խուսափում է հանդիպել լրագրողների հետ և չի տալիս հարցազրույցներ։

Իր ընտրությունն այսպես է բացատրել արձանի հեղինակներից մեկը՝ Վլադիմիր Լեպեշովը.

## Ծանոթագրություններ

Կատեգորիա:2006 հիմնադրումներ Ռուսաստանում
Կատեգորիա:Հուշարձաններ այբբենական կարգով
Կատեգորիա:Մոսկվայի հուշարձաններ
Ջոշ Սկովեն

**Ջոշ Չարլի Սկովեն** (, ), անգլիացի ֆուտբոլիստ, կիսապաշտպան։ Հանդես է գալիս անգլիական «Քուինս Պարկ Ռեյնջերս»-ի կազմում։

### Ակումբային կարիերա
### «Ուիկոմ Ուոնդերերս»
«Ուիկոմ Ուոնդերերս»-ի երիտասարդական թիմի կազմում Ջոշը իր դեբյուտը նշել է 2011 թվականի մարտի 6-ին՝ *Երկրորդ լիգա*յի շրջանակներում կայացած «*Մորեկեմբ*»-ի դեմ խաղում։ Հանդիպումն ավարտվել է 3-0 հաշվով՝ «Ուիկոմ»-ի հաղթանակով։ Նա 89-րդ րոպեին փոխարինել է Կևին Բետսիին։

2011 թվականի ապրիլին նա դարձավ թիմի չորս սաներից մեկը, ովքեր հրավիրվել էին հիմնական թիմ։

2011 թվականի հոկտեմբերի 21-ին Ջոշ Սկովեն վարձավճարով տեղափոխվել է «*Համել Թաուն*»։ նա թիմի հետ կնքել է 3 ամսվա պայմանագիր։

### «Էստբորն»
2012 թվականի օգոստոսին Սկովենը վեց ամսվա պայմանագիր կնքելով տեղափոխվել է «Էստբորն»։ Թիմի կազմում մասնկացել է 8 հանդիպման։

### Վերադարձ «Ուիկոմ»
«Ուիկոմ Ուոնդերերս»-ում նոր մարզիչ նշանակվելուց հետո ֆուտբոլիստը ետ վերադարձավ։ Ջոշը թիմի կազմում մնացել է մինչև 2014-15 մրցաշրջանի առաջին կեսի վերջը։

### «Բարնսլի»
2015 թվականի հունվարի 15-ին Ջոշ Սկովենը տեղափոխվել է *Առաջին Լիգա*յում հանդես եկող «Բարնսլի»։ Թիմի կազմում անցկացրել է 3 մրցաշրջան, որոնց ընթացքում մասնակցել է 96 հանդիպման և դարձել է 10 գոլի հեղինակ։

### «Քուինս Պարկ Ռեյնջերս»
2017 թվականի հուլիսի 1-ին Սկովենը պայմանագիր է կնքել Չեմպիոնշիպում հանդես եկող «Քուինս Պարկ Ռեյնջերս»։

## Վիճակագրություն

## Ձեռքբերումներ
* Անգլիայի Երկրորդ լիգայի չեմպիոն - 2015-16

## Ծանոթագրություններ

## Արտաքին հղումներ
* Ջոշ Սկովենի էջը soccerbase.com կայքում

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Բարնսլիի ֆուտբոլիստներ
Կատեգորիա:Ուիկոմ Ուոնդերերսի ֆուտբոլիստներ
Կատեգորիա:Պլիմուտ Արգայլի ֆուտբոլիստներ
Կատեգորիա:Սանդերլենդի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Քուինս Պարկ Ռեյնջերսի ֆուտբոլիստներ
Երգ (քանդակ)

**«Երգ»** (), Ռուսաստանի Դաշնության մայրաքաղաք Մոսկվայի տեսարժան վայրերից մեկը, որը 1958 թվականին տեղադրվել է Ցվետնոյ բուլվարում՝ մինչ այդ մասնակցելով բազմաթիվ ցուցահանդեսների։ Սոցիալիստական ռեալիզմի վառ օրինակ է։

## Պատմություն
«Երգ» բրոնզաձույլ քանդակը բացվել է Ցվետնոյ բուլվարում 1958 թվականին։ Հուշարձանը բազմիցս հայտնվել է ցուցահանդեսներում ինչպես հեղինակի՝ Միխայիլ Ֆեոդորովիչ Բաբուրինի հայրենիքում, այնպես էլ արտասահմանում։ Հորինվածքի հեղինակը պագևատրվել է ԽՍՀՄ գեղարվեստի ակադեմիայի ոսկե մեդալով, որը ակադեմիայի բարձրագույն պարգևն էր։ Բրյուսելի 1958 թվականի համաշխարհային ցուցահանդեսում «Երգը» ցուցադրելու համար Բաբուրինը կրկին ստացավ բարձրագույն հարգի մեդալ։

## Նկարագրություն
Երեք երիտասարդ ամրակազմ գեղջկուհիները, որոնք պատկերված են ամբողջ հասակով, խոտհնձից վերադառնում են տուն, ինչի մասին վկայում են ուսերին դրված գործիքները։ Ճանապարհն արագ անցնելու նպատակով, մոռանալով ծանր աշխատանքային օրվա մասին, աղջիկները երգում են, հնարավոր է, սիրված երգերից մեկը։ Նրանք հագնված են 20-րդ դարի կեսերին շատ բնորոշ. նրանց հագուստն ազատ է, շրջազգեստների փեշերը հանգույց են կապված։ Շնորհիվ այն բանի, որ հերոսուհիները տեղավորվել են ծառերի հովանու տակ, տպավորություն է ստեղծվում, որ նրանք կանգ են առել հանգստանալու։ Քանդակը բավական չխնամված տեսք ունի, և իր հորինվածքի շնորհիվ լավ նյութ է ծառայում լուսանկարելու համար։

## Ծանոթագրություններ

Կատեգորիա:1958 հիմնադրումներ
Կատեգորիա:Հուշարձաններ այբբենական կարգով
Կատեգորիա:Մոսկվայի հուշարձաններ
Վիկտոր Կովալենկո (ֆուտբոլիստ)

**Վիկտոր Կովալենկո** (, ), ուկրաինացի պրոֆեսիոնալ ֆուտբոլիստ։ Ներկայումս հանդես է գալիս Շախտյոր Դոնեցկի և Ուկրաինայի ազգային հավաքականի կազմում։ Խաղում է հարձակողական կիսապաշտպանի դիրքում։

## Ակումբային կարիերա
### Շախտյոր Դոնեցկ
Կովալենկոն Շախտյոր Դոնեցկի ակադեմիայի սան է։ 2014-2015 մրցաշրջանում ուկրաինացին ընդգրկվեց Շախտյորի Չեմպիոնների Լիգայի կազմում։ Իր պրոֆեսիոնալ դեբյուտը նշեց 2014 թվականի հոկտեմբերի 27-ին՝ Պոլտավայի դեմ խաղում։ Իր դեբյուտը Ուկրաինայի առաջնությունում նշեց 2015 թվականի փետրվարի 28-ին՝ Վորսկլայի դեմ խաղում։ 2015 թվականի մայիսի 9-ին՝ Գովերլայի դեմ խաղում Կովալենկոն տվեց 2 գոլային փոխանցում՝ օգնելով իր թիմին հաղթել 7-3 հաշվով։ Իր առաջին պրոֆեսիոնալ գոլը խփեց 2015 թվականի սեպտեմբերի 23-ին՝ Ուկրաինայի գավաթի Տերնոպոլի դեմ խաղում։ Իր առաջին գոլը եվրոպական առաջնություններում Կովալենկոն խփեց 2016 թվականի փետրվարի 25-ին՝ Շալկե 04-ի դեմ խաղում։ Ուկրաինայի առաջնությունում իր դեբյուտը նշեց 2016 թվականի հուլիսի 30-ին՝ Չեռնոմորեցի դեմ խաղում։ 2017 թվականի հունվարին Կովալենկոն ճանաչվեց 2015-2016 մրցաշրջանի Ուկրաինայի առաջնության լավագույն երիտասարդ ֆուտբոլիստ։

## Միջազգային կարիերա
Ուկրաինայի մինչև 20 տարեկանների հավաքականի կազմում Կովալենկոն մասնակցեց 2015 թվականի աշխարհի առաջնությանը։ Նա 2 գոլ խփեց Մյանմարի դեմ խաղում և հետ-տրիկ ձևակերպեց ԱՄՆ-ի դեմ խաղում, իսկ Ուկրաինան դուրս մնաց 1/8 եզրափակչից։ Կովալենկոն դարձավ առաջնության լավագույն ռմբարկուն՝ խփած 5 գոլով։

Իր դեբյուտը Ուկրաինայի ազգային հավաքականում Կովալենկոն նշեց 2016 թվականի մարտի 24-ին՝ Կիպրոսի դեմ ընկերական խաղում։

## Կարիերայի վիճակագրություն
### Ակումբային վիճակագրություն
*2018 թվականի մարտի 17-ի դրությամբ*

### Միջազգային վիճակագրություն
*2018 թվականի մարտի 17-ի դրությամբ*

## Նվաճումներ
### Ակումբային
; Շախտյոր Դոնեցկ
* Ուկրաինայի առաջնություն․ 2016–17
* Ուկրաինայի գավաթ․ 2015–16, 2016–17
* Ուկրաինայի սուպերգավաթ․ 2015, 2017

### Անհատական
* ՖԻՖԱ երիտասարդական առաջնության լավագույն ռմբարկու․ 2015
* Ուկրաինայի առաջնության լավագույն երիտասարդ ֆուտբոլիստ․ 2015–16

## Ծանոթագրություններ

## Արտաքին հղումներ
* Կովալենկոյի պաշտոնական Ինստագրամի էջը
* Կովալենկոն transfermarkt-ում
* Կովալենկոն WhoScored.com կայքում
* Կովալենկոն Շախտյորի պաշտոնական կայքում
* Կովալենկոն ՈՒԵՖԱ-ի պաշտոնական կայքում

Կատեգորիա:Շախտյոր Դոնեցկի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Ուկրաինայի հավաքականի ֆուտբոլիստներ
Կատեգորիա:Ուկրաինացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Խորհրդային բանակի փողոց (Սամարա)

**Խորհրդային բանակի փողոց** (), փողոց Սամարայի մարզի Սովետսկի և Օկտյաբրսկի քաղաքային շրջաններում։ Սկսվում է երկաթուղային գծի հարևանությամբ՝ Հարավային երթանցից, ավարտվում է Վոլգա գետի ափին։

Հատում է բազմաթիվ փողոցներ, այդ թվում՝ Արդյունաբերության, Մորիս Տորեզի, Յուրի Գագարինի, Դիբենկոյի, Անտոնովա-Օվսեենկոյի, Կարլ Մարքսի պողոտա, Ստարա Զագորայի փողոց, Մոսկովյան ավտոմայրուղի, Նովո Սադովայա փողոց։

Խորհրդային բանակի փողոցի և Մոսկովյան ավտոմայրուղու հատումը քաղաքի ամենաբարձր տեղերից մեկն է, ուստի ընտրվել է հեռուստակենտրոնի կառուցման համար։

## Այգիներ
Խորհրդային բանակի փողոցն անցնում է երկու խոշոր այգիների կողքով՝
* Բարեկամության այգի
* Յուրի Գագարինի այգի

## Շենքեր և շինություններ
[200px|thumb|[Գոլովկինի ամառանոց]]
200px|thumb|Սամարայի սրբերին նվիրված տաճար Խորհրդային բանակի փողոցի և Մոսկովյան ավտոմայրուղու հատման վայրում
* Սամարայի բիզնես աշխարհ
* «Մետալիստ-Սամարա» ԲԲԸ
* Արվեստի № 21 մանկական դպրոց
* «Զարյա» ստադիոն
* Սամարայի առևտրա-արդյունաբերական քոլեջ
* «Պերսպեկտիվա» գիմնազիա
* Խորհրդային շրջանի վարչություն
* Սամարայի խորհրդային շրջանի դատախազություն
* Վոլժսկի շրջանի դատախազություն
*  № 6 քաղաքային հիվանդանոց
* № 67 միջին մասնագիտական դպրոց
* № 152 միջին մասնագիտական դպրոց
* Խորհրդային շրջանի դատարան
* Սամարայի պետական տնտեսագիտական համալսարան
* «Դյուցազն» գրասենյակային կենտրոն
* «Տորգովի գորոդոկ» մթերքի շուկա
* ТОЦ «Ինֆորմատիկա»
* Պովոլժեի հեռահաղորդակցության և ինֆորմատիկայի պետական համալսարան, շենք № 2
* Սամարայի սրբերին նվիրված տաճար
* Սամարայի հեռուստակենտրոն
* Քաղաքային հիվանդանոց № 5
* Քաղաքային համաբուժարան № 9
* «Սովրեմեննիկ» մշակույթի տուն
* Մի քանի բուժական պրոֆիլակտիկ հիմնարկներ
* Սուրբ Սպիրիդոն Սքանչելագործի տաճար (տուն 251Б)
* «МТЛ-Арена» ունիվերսալ համալիր, «Ֆիթնես մոլորակ» սպորտակումբ
* «Սամարավոդոկանալ» ՓԲԸ-ի պոմպային և զտիչ կայաններ
* Գոլովկինի ամառանոց
ինչպես նաև սրճարաններ, բենզալցակայաններ, խանութներ, վարսավիրանոցներ, դեղատներ և այլն։

## Փոստային ինդեքս
* 443011
* 443023
* 443029
* 443066
* 443067
* 443081
* 443090

## Հետաքրքիր փաստեր
Սամարայում Խորհրդային բանակին նվիրված ևս մեկ փողոց կա՝ Կարմիրբանակայինների։

1940-ական թվականներից մինչև 2000-ական թվականների սկիզբ, Խորհրդային բանակի փողոցի երկայնքով Կարլ Մարքսի պողոտայից դեպի Մոսկվայի ավտոմայրուղի անցել է արդյունաբերական երկաթուղային մասնաճյուղը` դեպի Տարասովի անվան գործարան։

## Տրանսպորտ
:Ավտոբուս՝ 30, 35, 37, 45, 47, 70, 75
:Տաքսի և առևտրային ավտոբուսներ՝ 23, 30, 47, 70, 89, 96, 210, 213, 246, 429
:Տրամվայ. անցնում է առևտրաարդյունաբերական փողոցով (երթուղիներ 3, 4, 19в, 23), Անտոնովա-Օվսեենկո փողոցով (2, 4, 13, 23), Նովո-Սադովո փողոցով (5, 20, 20к, 22).
:Տրոլեյբուս. անցնում է Անտոնովա-Օվսեենկո փողոցով (երթուղի 15), Մոսկովյան ավտոմայրուղով (4, 12, 17, 19)
:Մետրո՝ «Խորհրդային կայարան» 500 մետր Յուրի Գագարինի փողոցով
:Էլեկտրագնացք՝ «Կիրկոմբինատ» հարթակ 800 մետր հարավային մայրուղով

## Ծանոթագրություններ

## Արտաքին հղումներ
* Улица Советской Армии на сервисе Яндекс.Панорамы.
* Улицы Самары. Справочник. Изд. 2-е, дополненное / Сост. Е. Я. Суровиков. - Самара: Парус, 1997.

Կատեգորիա:Սամարայի փողոցներ
Ալեքսանդր Վիշնևսկու հուշարձան (Մոսկվա)

**Ալեքսանդր Վիշնևսկու հուշարձան** (), հուշարձան Ռուսաստանի Դաշնության մայրաքաղաք Մոսկվայում, որը 1951 թվականին տեղադրվել է Բոլշայա Սերպուխովսկայա փողոցում, Ա. Վ. Վիշնևսկու անվան վիրաբուժության ինստիտուտի առջև։ Վիշնևսկու բրոնզե քանդակը նստած է գրանիտե պատվանդանին։ Հուշարձանի հեղինակներն են քանդակագործ Սերգեյ Կոնյոնկովը և ճարտարապետ Վասիլի Շալաշովը։

## Պատմություն
Հուշարձանի քանդակագործը ԽՍՀՄ գեղարվեստի ակադեմիայի իսկական անդամ, Լենինյան մրցանակի դափնեկիր, ԽՍՀՄ ժողովրդական նկարիչ, Սոցիալիստական աշխատանքի հերոս Սերգեյ Կոնյոնկովն է, որն իրեն հատուկ ժանրայնության ոճով բժշկին պատկերել է ասես բարդ, մի քանի ժամ տևած վւրահատության ավարտի պահին. նա բժշկական խալաթով և գոգնոցով է, թևքերը քշտած են, ձեռքերը հոգնած ընկած են ծնկներին։ Նրա դեմքին հանգստություն է և կենտրոնացում։

Պատվանդանը կառուցված է ֆիննական կարմիր գրանիտի կոպտատաշ բլոկներից, որը կանգնեցված է սև լաբրադորիտից պատրաստված գետնախարիսխի վրա։ Պատվանդանի առջևի կողմում փակցված բրոնզե ուղղանկյուն ցուցանակին ցցուն տեքստով գրված է. «*Ալեքսանդր Վասիլևիչ Վիշնևսկի։ 1874-1948»*։

Պատվանդանի բարձրությունը 5 մետր 36 սմ է, քանդակի բարձրությունը՝  1 մ 2 սմ։ Հուշարձանն ունի մշակութային ժառանգության դաշնային նշանակության օբյեկտի կարգավիճակ։

## Ծանոթագրություններ

Կատեգորիա:1951 հիմնադրումներ
Կատեգորիա:Մոսկվայի հուշարձաններ
Կուբայական խոհանոց

**Կուբայական խոհանոց, սա Կուբայի ազգային խոհանոցն է։** Այն զարգացել է աշխարհի այլ երկրների գաստրոնոմիկ սկզբունքների ազդեցության ներքո։ Այսպիսով, Կուբայի ազգային խոհանոցում հայտնաբերվել են իսպանական, աֆրիկյան և կրեոլ կերակուրների տարրեր։

Ամեն տարի Կուբայի տարբեր մասերում անցկացվում են Կուբայի խոհանոցային փառատոններ, որտեղ հավաքվում են խոհարարներ։ Այս միջոցառումների ժամանակ կարող ենք գտնել կուբայական ուտեստների ու խմիչքների պատրաստման հիանալի բաղադրատոմսեր։

## Բնորոշ մթերքներ
* թռչնի միս
* խոզի միս
* տավարի միս
* չոր կաթ
* ոչխարի միս
* օվկիանոսային ձուկ
* ծովամթերք (օմար և ծովախեցգետին)
* սև լոբի
* բրինձ
* malanga և boniato — քաղցր կարտոֆիլ
* cassava — մանիոկայի արմատ
* platanos — բանան
* կոկոսի կաթ և յուղ
* համեմունքներ (աղը Կուբայում օգտագործվում է բավականին հազվադեպ, գրեթե բոլոր ճաշատեսակներին այստեղ ավելացնում են comino համեմունքներ)
* բանջարեղեն (քաղցր պղպեղ, լոլիկ, կաղամբ, եգիպտացորեն, սոխ, սխտոր)
* մրգեր (գուավա, նարինջ, գուանաբանա, կերիմոա, արքայախնձոր, խաղող, խնձոր)

## Տարածաշրջանային խոհանոց
Ինչպես և աշխարհի շատ այլ երկրներում, Կուբայում ևս կա գոտիավորում։ Կենտրոնական և արևմտյան շրջաններում առավել շատ օգտագործվում են շոկոլադը և կոկոսը։ Կոկոսի յուղը կամ կաթը հիմնականում օգտագործվում են տապակի համար։ Կղզու արևելյան մասում, մասնավորապես Սանտյագո դե Կուբայում, նախընտրում են կծու կերակուրներ։

## Հայտնի ճաշատեսակներ և խմիչքներ
* ախիակո, համարվում է Կուբայի սեղանների ամենատարածված սնունդը, այնտեղ առանց դրա ոչ մի կերակուր չկա (տապակված միս և բանջարեղեն)։ Ի դեպ, այս երկրում մսատեսակներից ամենատարածվածը հավինն է, իսկ այնուհետև՝ տավարի և ոչխարի։
* caldosa, հավի մսով, սխտորով, կարտոֆիլով, խոզապուխտով, գազարով, սոխով, ծովախեցգետինով, և այլ բաղադրիչներով ռագու։
* մսով, պանիրով կամ լոլիկով լապշա։
* lechon, տապակած խոզի միս։
300px|մինի|справа|Lechon
* lechon asado, տապակած խոզ, այն հիմնականում պատրաստում են տոնակատարությունների ժամանակ։
* picadillo la habanera, տավարի աղացած մսով և տոմատի մածուկով սոուս։
* ensalada de aguacates, աղցան, որի բաղադրության մեջ մտնում է ավոկադո, սաղմոն, արքայախնձոր կամ մանգո։
* fufu, բանանով մի շարք ուտեստներ (տապակած բանան)։
* moors and christians, սև լոբիով բրինձ։
* masa real de guayaba, կարկանդակ գուավայով
* նարինջով, դդմիկով, կոկոսով կարկանդակ։
* Կուբական սենդվիչ
* ռոմ, գարեջուր, կոկտեյլներ (դայկիրի, Կուբրա Լիբրե, կուբինեց, մոխիտո, batidos՝ մրգային կոկտեյլներ), guarapo (խմիչք շաքարավազով), կիտրոնի հյութով լիմոնադ, սուրճ։

## Սոուսներ
Կուբայի խոհանոցի բաղադրատոմսերը բավականին պարզ են։ Նրանցից շատերը սոուսներ են, որոնք տեղական կերակուրների անբաժանելի մասն են։

* Mojo, կուբացիների սիրելի սոուսն է, որը պատրասնում են լոլիկով, սխտորով և պղպեղով։ 
* Salsa criolla, ոչ պակաս հայտնի սոուս լոլիկով, սոխով, պղպեղով և կարագով։

Սոուսների բաղադրության մեջ հիմնականում մտնում են մրգեր, ինչպիսիք են մանգոն կամ պապայան։

## Աղբյուրներ
* BuenoLatina. Կուբական խոհանոց և բաղադրատոմսեր  
* Ազգային կուբական խոհանոց

## Ծանոթագրություններ

Կատեգորիա:Խոհանոց ըստ տարածաշրջանի
Կատեգորիա:Կարիբյան խոհանոց
Կատեգորիա:Կուբայի մշակույթ
Google Hangouts

**Google Hangouts,** Google ընկերության կողմից ստեղծված և 2013 թվականի մայիսի 15-ի Google I/O մշակողների կոնֆերանսի ժամանակ թողարկված հաղորդագրությունների վայրկենապես փոխանակման և վիդեոկոնֆերանսների իրականացման համար նախատեսված ծրագրային ապահովում։ Այն իրենով փոխարինում է նամակներով վայրկենական փոխանակման համար նախատեսված երեք համակարգ՝ Google Talk, Google+ Chats և YouTube-ով օնլայն հեռարձակում։

## Պատմություն
Մինչ Hangouts-ի թողարկումը Google-ը սպասարկում էր մի քանի նմանատիպ, սակայն տեխնիկապես տարբերվող հաղորդագրությունների փոխանակման համակարգեր։ Դրանք են Google Talk-ը (XMPP արձանագրության վրա հիմնված), Google+ Messenger, ինչպես նաև Hangouts կոչվող Google+-ի մի մաս, որը թույլ էր տալիս 10 հոգանի խմբային վիդեոկոնֆերանսներ ստեղծել։ 2013 թվականին Google-ը երեք ծառայությունները միավորել է մեկում։

Ծառայությունը, որը տեղեկագրերում հիշատակվել է «Babel» անվանմամբ, պաշտոնապես թողարկվել է 2013 թվականի մայիսի 15-ի Google I/O մշակողների կոնֆերանսի  ժամանակ։

2015 թվականի օգոստոսին Google Hangouts մեսենջերը ստացել է վեբ-տարբերակ։

## Հնարավորություններ
Hangouts-ը թույլ է տալիս շփվել երկու կամ ավելի մարդկանց (մինչև 100)։ Ծառայությունը հասանելի է Google Chrome վեբ-դիտարկչից (և այլ Chromium ժարշիչով դիտարկիչներից, օրինակ Yandex.Browser-ը), գոյություն ունեն Android-ի և iOS-ի բջջային հավելվածներ, ինչպես նաև հավելված Chrome OS-ի համար։

Քանի որ XMPP-ի փոխարեն օգտագործվում է սեփական արձանագրություն, կողմնակի հավելվածները մուտք չունեն դեպի Hangouts։

Հաղորդագրությունների պատմությունները պահպանվում են Google-ի սերվերներում, ինչը թույլ է տալիս սինխրոնիզացիայի ենթարկել դրանք սարքերի միջև։ Ի տարբերություն մրցակից ծառայություններին՝ խմբային չաթերում երևում է՝ մինչև որտեղ է կարդացել նամակագրությունը յուրաքանչյուր օգտատեր։

Պատկերները, որոնցով մասնակիցները փոխանակվում են կոնֆերենսի ժամանակ, ավտոմատ կերպով բեռնվում են Google+-ի փակ ալբոմներ։

Ծառայությունը մասնակիցներին թույլ է տալիս փոխանցել իրենց գտնվելու վայրը։

Նաև հասանելի է SMS հաղորդագրությունների փոխանակումը։

Google Voice ծառայությունը այժմ նաև հասանելի է միայն Hangouts-ում։

## Քննադատություն
Electronic Frontier Foundation հիմնադրամը խիստ քննադատել է Google Hangouts-ը բաց ստանդարտներից շեղման, փակ արձանագրության և օգտատերական տվյալների գաղտնիության հետ իրավիճակի վատթարացման համար։

2013 թվականի սեպտեմբերի 26-ին iOS-ի համար թողարկված Google Hangouts հավելվածի թարմացումը պարունակում էր սխալ, որի պատճառով նամակները կարող էին անցնել երրորդ դեմքերի։ Տվյալ պրոբլեմը հաջորդ թարմացումում լուծվել է Google-ի կողմից։

Բացակայում է նամակագրությունից օգտատիրոջ ուղիղ հեռացման հնարավորությունը։ Այդ գործողության իրականացման համար պետք էր ջնջել ամբողջ նամակագրությունը և ստեղծել նոր չաթ՝ արդեն առանց անցանկալի մասնակցի։

Hangouts 11.0 տարբերակում Google-ը ծրագրից անսպասելիորեն հանել է Hangouts չաթերի և SMS շղթաների միացման հնարավորությունը, ինչը հանգեցրել է ծրագրի մշտական օգտատերերի մոտ կոնտակտներում շփոթության և Google Play-ում քննադատության ալիքի։

## Տես նաև
* Telegram
* Skype
* Gmail

## Ծանոթագրություններ

## Արտաքին աղբյուներ
* 

Կատեգորիա:Անդրոիդի ծրագրային ապահովում
Թեթև աթլետիկան ամառային Օլիմպիական խաղերում

right|150px|border|Թեթև աթլետիկ
*[[Թեթև աթլետիկա]]յի* մրցումներն առաջին անգամ անցկացվել են 1896 թվականի ամառային օլիմպիական խաղերի ժամանակ, որը կայացել է Աթենքում։ Այդ Խաղերից սկսած, մարզաձևն ընդգրկվել է օլիմպիական ծրագում։ Սկզբնական շրջանում մրցումները միայն տղամարդկանց համար էին, սակայն 1928 թվականի ամառային Օլիմպիական խաղերից սկսած, որը կայացել է Ամստերդամում, ընդգրկվեց նաև կանանց դիսցիպլինաները։ Այս մարզաձևում խաղարկվել է մեդալների 47 հավաքածու։

## Մրցումներ
### Տղամարդիկ
Սկսած 1956 թվականից տղամարդկանց թեթև աթլետիկայի ծրագրում նոր մրցումներ չի ավելացվել է։

Օլիմպիական խաղերում աթլետիկայի ծրագրում անցկացվել է 51 տարբեր մրցաշարեր։ Այդ մրցաշարերից անցկացվում է միայն 24-ը։ Ծրագրից հանվեցին նաև թիմային վազքերը և տեղից հեռացատկը։



### Կանայք




## Ռեկորդներ

Թեթև աթլետիկայում Օլիմպիական ռեկորդները  մարզիկների լավագույն արդյունք է Օլիմպիական խաղերում։ Ամառային Օլիմպիական խաղերում մրցումները անցկացվում է չորս տարին մեկ անգամ, սկսած 1896 թվականի առաջին խաղերից և յուրաքանչյուր իրադարձություն օլիմպիական ռեկորդների հաստատվում է Միջազգային օլիմպիական կոմիտեի (ՄՕԿ) կողմից։ Ներկայումս կանայք Օլիմպիական խաղերում մրցում են 23 աթլետիկական դիսցիպլինաներում, իսկ տղամարդիկ մասնակցում են 24, որից 21 դիսցիպլինան նախատեսված է երկու սեռերի համար։ Տարբերությունը այն է. միայն տղամարդիկ մրցում են 50 կիլոմետր սպորտային քայլքում, իսկ կանայք մրցում են յոթնամարտում, տղամարդիկ՝ տասնամարտում։ Կանայք մասնակցում են  100 մետր արգելավաքին, իսկ տղամարդիկ 110 մետր արգելավաքին։

Ամենահին օլիմպիական ռեկորդը թեթև աթլետիկայում պատկանում է Ռոբերտ Բիմոնին՝ հեռացատ թափավազքով, որը սահմանել է 1896 թվականի ամառային Օլիմպիական խաղերի ժամանակ։ Այդ խաղերում նա ցատկել է 8,90 մետր, սահմանել է օլիմպիական, ինչպես նաև համաշխարհային ռեկորդ, բարելավելով ընթացիկ ռեկորդը 54 սանտիմետրով։ Հետագայում Մայք Պաուելլը սահմանել է համաշխարհային ռեկորդ  1991 թվականին աշխարհի առաջնությունում հեռացատկ թափավազքով։

## Մեդալների հաշվարկ ( 2016 թվականից հետո)

## Երկրներ
Յուրաքանչյուր սյունակում  նշանակում են պատվիրակված մարզիկների թիվը։




## Տես նաև
* Թեթև աթլետիկայի Օլիմպիական խաղերի հաղթողների ցանկը (տղամարդիկ)
* Թեթև աթլետիկայի Օլիմպիական խաղերի հաղթողների ցանկը (կանայք)
* Թեթև աթլետիկան ամառային Օլիմպիական խաղերում (ըստ դիսցիպլինաների)

## Ծանոթագրություններ

## Արտաքին հղումներ
* Թեթև աթլետիկան ամառային Օլիմպիական խաղերում  
* Թեթև աթլետիկան ամառային Օլիմպիական խաղերում՝ 1896-2016